CELEX: C2006/010/51
Language: da
Date: 2006-01-14 00:00:00
Title: Sag T-388/05: Sag anlagt den  20. oktober 2005  — Grünheid mod Kommissionen

14.1.2006   
            
            
               DA
            
            
               Den Europæiske Unions Tidende
            
            
               C 10/26
            
         Sag anlagt den 20. oktober 2005 — Grünheid mod Kommissionen
   (Sag T-388/05)
   (2006/C 10/51)
   Processprog: fransk
   Parter
   
      Sagsøger: Sabine Grünheid (Overijse, Belgien) [ved: avocat E. Boigelot]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af afgørelsen af 6. oktober 2004, som blev meddelt den 18. november 2004, og hvorved sagsøgerens indplacering blev fastsat til lønklasse A*8, samt annullation af alle efterfølgende og/eller relaterede retsakter.
            
         
               —
            
            
               Annullation af den korrigerede afgørelse af 6. juli 2005, som blev meddelt den 12. juli 2005, om afvisning af sagsøgerens klage, der blev registreret den 18. februar 2005 under referencenr. R/162/05.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren, der blev ansat som tjenestemand ved Kommissionen i 2003, har med søgsmålet anfægtet sin endelige indplacering i den tidligere lønklasse A7, den nuværende A*8. Sagsøgeren er af den opfattelse, at hun henset til sin erhvervserfaring forud for ansættelsen, som er på mere end 12 års varighed, burde have været indplaceret i lønklasse A6, den nuværende A*10.
   Sagsøgeren har til støtte for søgsmålet gjort gældende, at der er sket tilsidesættelse af vedtægtens artikel 31, stk. 2, i den affattelse, der var gældende før den 1. maj 2004, af Kommissionens afgørelser vedrørende de kriterier, der finder anvendelse på udnævnelsen i lønklasse, og af vejledningen vedrørende indplacering af nye tjenestemænd, samt anlagt et åbenbart urigtigt skøn. Sagsøgeren har desuden anført, at ligebehandlingsprincippet er tilsidesat derved, at Kommissionen tidligere har tildelt indplaceringer i den højere lønklasse til tjenestemænd, hvis kvalifikationer var ringere end eller svarede til sagsøgerens. Sagsøgeren har endelig anført, at princippet om beskyttelse af den berettigede forventning og omsorgspligten er tilsidesat.